stanford-oval/wikipedia huggingface dataset:
ไนต์ซาฟารี (ประเทศสิงคโปร์)

บทความนี้เกี่ยวกับสวนสัตว์กลางคืนในสิงคโปร์ สำหรับสวนสัตว์กลางคืนในประเทศอื่น ดูที่ ไนต์ซาฟารี (แก้ความกำกวม)
เสือโคร่งที่ไนต์ซาฟารี
ไนต์ซาฟารี (อังกฤษ: Night Safari อักษรจีน: 夜间野生动物园) หรือ สวนสัตว์กลางคืนสิงคโปร์ เป็นสวนสัตว์ในประเทศสิงคโปร์ ติดกับสวนสัตว์สิงคโปร์ เปิดเมื่อวันที่ 26 พฤษภาคม ค.ศ. 1994 เป็นการจัดแสดงสัตว์แบบอิสระท่ามกลางธรรมชาติ มีสัตว์ป่า สัตว์ปีก และสัตว์ออกหากินตอนกลางคืนมีทั้งหมด 1,040 ตัว ปัจจุบันมีผู้เข้าชมกว่า 1.1 ล้านคน
แหล่งข้อมูลอื่น

เว็บไซต์ทางการของไนต์ซาฟารี
| ด ค กสวนสัตว์กลางคืนทั่วโลก |
| --- | --- |
เอเชีย:  จีน  อินเดีย  ลาว  มาเลเซีย  สิงคโปร์  ไทย 
 สถานีย่อยโลกของสัตว์
ไข้เลือดออกไครเมีย–คองโก

| ไข้เลือดออกไครเมีย–คองโก |
| --- | --- |

ผู้ป่วยไข้เลือดออกไครเมีย–คองโกในปี ค.ศ. 1969
สาขาวิชา: โรคติดเชื้อ
อาการ: ไข้, ปวดกล้ามเนื้อ, ปวดศีรษะ, อาเจียน, ท้องร่วง, เลือดออกในผิวหนัง
ภาวะแทรกซ้อน: ตับวาย
การตั้งต้น: รวดเร็ว
ระยะดำเนินโรค: สองสัปดาห์
วิธีวินิจฉัย: การตรวจสารภูมิต้านทาน, อาร์เอ็นเอของไวรัส, โปรตีนของไวรัส (แอนติเจน)
โรคอื่นที่คล้ายกัน: ไข้เด็งกี, ไข้คิว, โรคไวรัสอีโบลา
การรักษา: การรักษาตามอาการ, ไรบาวิริน
พยากรณ์โรค: ~25% เสี่ยงต่อการเสียชีวิต
ไข้เลือดออกไครเมีย–คองโก (อังกฤษ: Crimean–Congo hemorrhagic fever, CCHF) เป็นโรคติดเชื้อไวรัส อาการโรค ได้แก่ ไข้ ปวดกล้ามเนื้อ ปวดศีรษะ อาเจียน ท้องร่วงและมีจุดเลือดออก ผู้ป่วยเริ่มแสดงอาการน้อยกว่า 2 สัปดาห์หลังติดเชื้อ อาการแทรกซ้อนรวมถึงตับวาย ผู้ป่วยที่อาการดีขึ้นมักฟื้นตัวภายใน 2 สัปดาห์หลังแสดงอาการ
ไข้เลือดออกไครเมีย–คองโกเป็นไข้เลือดออกจากไวรัสชนิดหนึ่ง ไวรัสก่อโรคเป็นอาร์เอ็นเอไวรัสสกุล Orthonairovirus วงศ์ Nairoviridae แพร่กระจายผ่านเห็บหรือการสัมผัสกับเลือด สารคัดหลั่งและอวัยวะของสัตว์หรือผู้ติดเชื้อ นอกจากนี้ยังสามารถติดต่อจากคนสู่คนผ่านสารน้ำ ระยะฟักตัวอยู่ที่ 1–3 วันหลังถูกเห็บกัดหรืออาจนานถึง 9 วัน ขณะที่หากสัมผัสเลือดหรือเนื้อเยื่อของสัตว์ที่ติดเชื้อระยะฟักตัวอยู่ที่ 5–6 วันหรืออาจนานสุด 13 วัน ชาวไร่ชาวนาและผู้ทำงานในโรงฆ่าสัตว์มีความเสี่ยงสูงในการติดเชื้อ การวินิจฉัยโรคใช้การตรวจสารภูมิต้านทาน อาร์เอ็นเอของไวรัสหรือแอนติเจน
ยังไม่มีวิธีรักษาที่องค์การอนามัยโลกและองค์การอาหารและยาสหรัฐรับรอง และยังไม่มีวัคซีนจำหน่ายเชิงพาณิชย์ การป้องกันโรคคือลดโอกาสการถูกเห็บกัด รักษาความสะอาดในกระบวนการแปรรูปเนื้อสัตว์และปฏิบัติตามมาตรการดูแลสุขภาพสากล การรักษาใช้การรักษาตามอาการ มีการแนะนำการใช้ยาต้านไวรัสไรบาวิริน
มีรายงานผู้ป่วยไข้เลือดออกไครเมีย–คองโกในหลายพื้นที่ เช่น แอฟริกา รัสเซีย บอลข่าน ตะวันออกกลางและเอเชีย การปะทุของโรคขนาดย่อมเกิดขึ้นทั่วไปในพื้นที่ประจำถิ่นของไวรัส ในปี ค.ศ. 2013 อิหร่าน รัสเซีย ตุรกีและอุซเบกิสถานรายงานผู้ป่วยโรคนี้มากกว่า 50 ราย อัตราป่วยตายอยู่ที่ 10–40% แม้จะมีการพบการปะทุของโรคบางครั้งที่อัตราป่วยตายสูงถึง 80% ไวรัสก่อโรคถูกพบครั้งแรกที่ไครเมียในคริสต์ทศวรรษที่ 1940 ภายหลังถูกระบุว่าเป็นชนิดเดียวกับที่ก่อโรคไข้เลือดออกคองโก ในปี ค.ศ. 1973 คณะกรรมการระหว่างประเทศว่าด้วยอนุกรมวิธานของไวรัสประกาศชื่อไวรัสไข้เลือดออกไครเมีย–คองโกเป็นชื่อทางการ
20 ปีที่ผ่านมา มีการปะทุของโรคไข้เลือดออกไครเมีย–คองโกในยุโรปตะวันออก โดยเฉพาะอดีตสหภาพโซเวียต เมดิเตอร์เรเนียน ตะวันตกเฉียงเหนือของจีน เอเชียกลาง ยุโรปใต้ แอฟริกา ตะวันออกกลางและอนุทวีปอินเดีย ไข้เลือดออกไครเมีย–คองโกอยู่ในบัญชีโรคลำดับต้นสำหรับวิจัยและพัฒนาขององค์การอนามัยโลก และบัญชีโรคประเภท A ของสถาบันโรคภูมิแพ้และโรคติดเชื้อแห่งชาติสหรัฐ ในฐานะโรคที่มีความเสี่ยงสูงต่อความมั่นคงแห่งชาติและสาธารณสุข
แหล่งข้อมูลอื่น

| --- | --- |
การจำแนกโรค: DICD-10: A98.0 ICD-9-CM: 065.0 MeSH: D006479 DiseasesDB: 31969
ทรัพยากรภายนอก: MedlinePlus: article
Ergönül O (April 2006). "Crimean-Congo haemorrhagic fever". The Lancet. Infectious Diseases. 6 (4): 203–14. doi:10.1016/S1473-3099(06)70435-2. PMC 7185836. PMID 16554245.
World Health Organization Fact Sheet
ไข่มุกเลี้ยง

ไข่มุกจากการเลี้ยง
ไข่มุกเลี้ยง (อังกฤษ: Cultured pearl) หมายถึงไข่มุกที่มีผู้เลี้ยงขึ้นมาภายใต้สภาพแวดล้อมที่ได้รับการควบคุม
การพัฒนาของไข่มุก

ไข่มุกเกิดขึ้นเมื่อเนื้อเยื่อปลายยอดชั้นนอกได้รับความเสียหายจากปรสิต, จากการกัดกินของปลาหรือเหตุการณ์อื่นซึ่งสร้างความเสียหายแก่บริเวณขอบที่อ่อนแอของเปลือกสัตว์จำพวกพวกหอยชั้น Bivalvia หรือแกสโทรโพดา เนื้อเยื่อปลายยอดชั้นนอกจึงตอบสนองโดยการหลั่งน้ำมุกเข้าไปเคลือบสิ่งแปลกปลอมนั้น ในทางเคมี สารที่หลั่งออกมานี้เป็นแคลเซียมคาร์บอเนตและเส้นใยโปรตีนที่เรียกว่า คอนชิโอลิน เมื่อน้ำมุกถูกสร้างขึ้นในชั้นของอะราโกไนต์บาง ๆ แล้ว มันจะสะสมถุงไข่มุกจนกระทั่งเติบโตขึ้นเป็นไข่มุก โดยมีการเล่ากันว่าเม็ดทรายสามารถก่อให้เกิดไข่มุกได้ อย่างไรก็ตาม น้ำมุกจะไม่หลั่งออกมาเคลือบสิ่งไม่มีชีวิตแต่อย่างใด
ไข่มุกตามธรรมชาติหมายถึงไข่มุกซึ่งเกิดขึ้นเองในธรรมชาติ ซึ่งมีโอกาสน้อย ตรงกันข้ามกับไข่มุกเลี้ยง ซึ่งเป็นการเกิดไข่มุกโดยอาศัยการช่วยเหลือของมนุษย์ คือ การใส่เนื้อเยื่อของหอย จากนั้นถุงมุกจะก่อตัวขึ้น และแคลเซียมคาร์บอเนตจะตกตะกอนในรูปของน้ำมุก
อุตสาหกรรมไข่มุก

ไข่มุกเลี้ยงสมัยใหม่ส่วนมากมักเป็นผลมาจากการค้นพบในช่วงปลายคริสต์ศตวรรษที่ 19 และต้นคริสต์ศตวรรษที่ 20 โดยนักวิจัยชาวญี่ปุ่น มิเซะและนิชิกาวา ถึงแม้ว่าในการเพาะเลี้ยงบางครั้งจะยาวนานจนสามารถกระตุ้นให้สัตว์พวกหอยสามารถผลิตไข่มุกได้โดยมนุษย์ แต่ไข่มุกประเภทนี้มักบวมพองมากกว่าจะกลม วิธีการที่มิเซะและนิชิกากวาค้นพบนั้นเป็นเทคนิคเฉพาะในการชักนำให้เกิดการผลิตไข่มุกกลมภายในอวัยวะสร้างเซลล์สืบพันธุ์ของสัตว์จำพวกหอย ซึ่งเทคนิคนี้ได้รับการจดสิทธิบัตรโดยโคกิชิ มิกิโมโตไม่นานหลังจากนั้น และผลผลิตรอบแรกผลิตเสร็จในปี ค.ศ. 1916
ทุกวันนี้ไข่มุกมากกว่า 99% ที่ขายกันอยู่ทั่วโลกเป็นไข่มุกเลี้ยง
ไข่มุกเลี้ยงสามารถแยกแยะจากไข่มุกธรรมชาติได้โดยการใช้รังสีเอกซ์ โดยการมองนิวเคลียสภายในไข่มุก
ดูเพิ่ม

ไข่มุก
แหล่งข้อมูลอื่น

Cultured Pearl Information Guide
Pearl Types
Grading Pearls
ไขมันทรานส์

ไขมันทรานส์
ไขมันทรานส์ (อังกฤษ: trans fat) เป็นไขมันไม่อิ่มตัวซึ่งพบได้ไม่บ่อยในธรรมชาติ แต่สามารถสังเคราะห์ขึ้นได้
ไขมันมีสายไฮโดรคาร์บอนขนาดยาว ซึ่งอาจเป็นไขมันไม่อิ่มตัว คือ มีพันธะคู่อย่างน้อยหนึ่งตำแหน่ง หรือไขมันอิ่มตัว คือ ไม่มีพันธะคู่เลย ก็ได้ ในธรรมชาติ โดยทั่วไปกรดไขมันมีการจัดเรียงแบบซิส (ซึ่งตรงข้ามกับแบบทรานส์)
แม้ว่าไขมันทรานส์จะกินได้ แต่มีการแสดงแล้วว่าไขมันทรานส์เพิ่มความเสี่ยงของโรคหัวใจขาดเลือด ส่วนหนึ่งไปเพิ่มไลโพโปรตีนความหนาแน่นต่ำ (LDL) ลดระดับไลโพโปรตีนความหนาแน่นสูง (HDL) เพิ่มไตรกลีเซอไรด์ในกระแสเลือดและเพิ่มการอักเสบทั่วร่างกาย ไขมันทรานส์ยังเกิดขึ้นตามธรรมชาติได้ แต่น้อย เช่น กรดแวกซีนิก (vaccenic acid) และกรดคอนจูเกตเต็ดไลโนเลอิก (conjugated linoleic acid) มีไขมันทรานส์ที่เกิดเองตามธรรมชาติในปริมาณหนึ่งในเนื้อสัตว์และผลิตภัณฑ์นมจากสัตว์เคี้ยวเอื้อง ไขมันธรรมชาติและไขมันสังเคราะห์มีความแตกต่างทางเคมี แต่ไม่มีความเห็นพ้องกันทางวิทยาศาสตร์ถึงความแตกต่างในผลกระทบต่อสุขภาพ การศึกษาสองชิ้นในประเทศแคนาดาได้แสดงว่ากรดแวกซีนิกซึ่งเป็นไขมันทรานส์ธรรมชาติ ที่พบในเนื้อวัวและผลิตถัณฑ์นม แท้จริงแล้วอาจเป็นประโยชน์เมื่อเทียบกับน้ำมันพืชที่ผ่านปฏิกิริยาไฮโดรจีเนชัน (hydrogenated vegetable shortening) หรือมันหมูและน้ำมันถั่วเหลือง โดยลดระดับคอเลสเตอรอลรวม LDL และไตรกลีเซอไรด์ ในทางตรงข้าม การศึกษาโดยกระทรวงการเกษตรสหรัฐอเมริกาแสดงว่า กรดแวกซีนิกมีผลเสียต่อ LDL และ HDL เหมือนกับไขมันทรานส์อุตสาหกรรม เมื่อขาดหลักฐานอันเป็นที่ยอมรับและการตกลงทางวิทยาศาสตร์ หน่วยงานโภชนาการจึงพิจารณาไขมันทรานส์ทั้งหมดว่ามีผลเสียต่อสุขภาพเท่ากัน และแนะนำให้ลดการบริโภคไขมันทรานส์ลงเหลือน้อยที่สุด
องค์การอาหารและยาสหรัฐออกข้อกำหนดเบื้องต้นว่าน้ำมันที่ผ่านปฏิกิริยาไฮโดรจีเนชันบางส่วน (ซึ่งมีไขมันทรานส์) โดยทั่วไปไม่ผ่านการรับรองว่าปลอดภัย ซึ่งคาดว่าจะนำไปสู่การห้ามไขมันทรานส์ที่ผลิตเป็นอุตสาหกรรมจากอาหารอเมริกา ในประเทศอื่น มีข้อจำกัดทางกฎหมายต่อปริมาณไขมันทรานส์ สามารถลดระดับไขมันทรานส์ได้ โดยการใช้ไขมันอิ่มตัว เช่น มันหมู น้ำมันปาล์ม หรือไขมันที่ผ่านปฏิกิริยาไฮโดรจีเนชันอย่างสมบูรณ์ ไขมันที่ผ่านปฏิกิริยาอินเทอร์เอสเทอริฟิเคชัน (interesterified fat) และสูตรทางเลือกซึ่งใช้ไขมันไม่อิ่มตัว แทนไขมันไม่อิ่มตัวหรือผ่านปฏิกิริยาไฮโดรจีเนชันบางส่วน ไขมันที่ผ่านปฏิกิริยาไฮโดรจีเนชันไม่ใช่ไวพจน์กับไขมันทรานส์ เพราะปฏิกิริยาไฮโดรจีเนชันที่สมบูรณ์จะขจัดไขมันไม่อิ่มตัวทั้งหมด คือ ทั้งซิสและทรานส์
ประโยชน์

เนื่องจากไขมันทรานส์คือไขมันที่เกิดจากการแปรรูป จึงสามารถเก็บรักษาไว้ได้นานโดยไม่เหม็นหืน ไม่เป็นไข และสามารถทนความร้อนได้สูง รวมถึงมีรสชาติที่ใกล้เคียงกับไขมันที่มาจากสัตว์ แต่จะมีราคาที่ถูกกว่า บรรดาผู้ประกอบกิจการอาหารต่าง ๆ  มักนิยมนำไขมันทรานส์มาใช้ประกอบอาหารมากมาย เช่น กลุ่มอาหารฟาสต์ฟู้ดซึ่งใช้เป็นน้ำมันสำหรับทอดไก่ มันฝรั่ง โดนัท หรือการนำมาใช้ในการประกอบกิจการเบเกอรี่ ขนมขบเคี้ยว ครีมเทียม และวิปปิ้งครีม เป็นต้น
ผลต่อสุขภาพ

การบริโภคอาหารที่มีกรดไขมันทรานส์มาก ๆ จะเป็นส่งเสริมการทำงานของเอนไซม์ Cholesterol Acyltranferase ซึ่งเป็นเอนไซม์สำคัญในการเมตาบอลิซึมของคอเลสเตอรอล ทำให้ระดับ LDL (Low Density Lipoprotein) ซึ่งเป็นคอเลสเตอรอลชนิดเลวในเลือดเพิ่มขึ้น และลดระดับ HDL (High Density Lipoprotein) ซึ่งเป็นคอเลสเตอรอลชนิดดีในเลือด และเนื่องจากไขมันทรานส์เป็นไขมันที่เกิดจากการแปรรูป ซึ่งย่อยสลายได้ยากกว่าไขมันชนิดอื่น ทำให้ตับต้องสลายไขมันทรานส์ด้วยวิธีการที่แตกต่างไปจากการย่อยสลายไขมันตัวอื่น จึงอาจก่อให้เกิดสภาวะที่ผิดปกติกับร่างกาย คือ
น้ำหนักและไขมันส่วนเกินเพิ่มมากขึ้น
มีภาวะการทำงานของตับที่ผิดปกติ
มีความเสี่ยงสูงที่จะเป็นโรคเบาหวาน โรคความดันโลหิตสูง โรคหัวใจขาดเลือด โรคหลอดเลือดหัวใจตีบ (อังกฤษ: Coronary Heart Disease) โรคไขมันอุดตันในเส้นเลือด
ข้อมูลบนฉลากอาหาร

องค์การอาหารและยาของสหรัฐอเมริกาได้กำหนดให้อาหารทุกประเภทที่จัดจำหน่ายภายในประเทศ ต้องระบุปริมาณของกรดไขมันทรานส์ไว้บนฉลากโภชนาการของผลิตภัณฑ์ ซึ่งจะต้องมีปริมาณกรดไขมันทรานส์น้อยกว่า 0.5 กรัม ต่อหนึ่งหน่วยบริโภค ส่วนประเทศอื่น ๆ เช่น แคนาดา สหภาพยุโรป ออสเตรเลีย และนิวซีแลนด์ ก็มีการออกกฎให้ระบุปริมาณของกรดไขมันทรานส์ไว้บนฉลากโภชนาการเช่นกัน รวมถึงการให้คำแนะนำแก่ประชาชนในการจำกัดการบริโภคอาหารที่มีไขมันทรานส์เป็นส่วนประกอบด้วย ในประเทศไทยยังไม่มีกฎหมายบังคับให้มีการระบุข้อมูลปริมาณของไขมันทรานส์บนฉลากอาหาร
ตั้งแต่วันที่ 2 เมษายน พ.ศ. 2564 อาหารที่วางจำหน่ายในสหภาพยุโรป จะต้องมีปริมาณไขมันทรานส์น้อยกว่า 2 กรัมต่อไขมัน 100 กรัม
แหล่งข้อมูลอื่น

Milhahn von Kirsten (21 April 2007), "Risiko Transfette, Diese Fette sind die Härte", stern.de (ภาษาเยอรมัน)
"ไขมันทรานส์" อันตรายใกล้ตัว – สำนักงานกองทุนสนับสนุนการสร้างเสริมสุขภาพ
ไขมันทรานส์ – บ้านสุขภาพ
ไนน์อินช์เนลส์

| ไนน์อินช์เนลส์ |
| --- | --- |
เทรนต์ เรซเนอร์ ในปี 2008
ข้อมูลพื้นฐาน
ที่เกิด: คลีฟแลนด์ รัฐโอไฮโอ สหรัฐอเมริกา
แนวเพลง: อินดัสเทรียลร็อก อินดัสเทรียล ออลเทอร์นาทิฟร็อก อินดัสเทรียลเมทัล แอมเบียนต์ 
ช่วงปี: ค.ศ. 1988 - ปัจจุบัน
ค่ายเพลง: The Null Corporation Interscope Nothing TVT Island Rykodisc

สมาชิก: เทรนต์ เรซเนอร์ แอตติคัส รอสส์

เว็บไซต์: www.nin.com
ไนน์อินช์เนลส์ (อังกฤษ: Nine Inch Nails หรือเรียกย่อ ๆ ว่า NIN) เป็นวงอเมริกันในแนวอินดัสเทรียล ก่อตั้งวงโดยเทรนต์ เรซเนอร์ในคลีฟแลนด์ รัฐโอไฮโอ และยังเป็นโปรดิวเซอร์หลัก, นักร้อง, นักแต่งเพลง นักดนตรี เรซเนอร์ถือเป็นสมาชิกคนเดียวที่มีความสำคัญที่รับผิดชอบกำหนดทิศทางของวง แนวเพลงของไนน์อินช์เนลส์ มีความกว้างหลากหลายแนวเพลง ขณะที่ยังคงมีเอกลักษณ์โดยการใช้เครื่องดนตรีอีเลกโทรนิกและกระบวนการ
กลุ่มผู้ฟังเพลงใต้ดินต่างตอบรับไนน์อินช์เนลส์อย่างดีในช่วงปีแรก ๆ ของวง โดยวงออกผลงานที่มีอิทธิพลต่อทศวรรษ 1990 หลายชุด และได้รับความนิยมอย่างกว้างขวาง มีหลายเพลงของไนน์อินช์เนลส์เป็นเพลงฮิตทางสถานีวิทยุ พวกเขาเคยได้รับ 2 รางวัลแกรมมี่ และวงมียอดขายอัลบั้มมากกว่า 20 ล้านชุด กับยอดขายที่ได้รับการยืนยืนเฉพาะในสหรัฐอเมริกาอย่างเดียว 11 ล้านชุด  ในปี 1997 เรซเนอร์ยังมีชื่ออยู่ในนิตยสารไทม์ ในรายชื่อบุคคลที่มีอิทธิพลแห่งปี และนิตยสารสปิน อธิบายเขาว่า "ศิลปินที่มีความสำคัญมากทางด้านดนตรี ในปี 2004 นิตยสารโรลลิงสโตน จัดอันดับไนน์อินช์เนลส์ อยู่อันดับที่ 94 ในหัวข้อศิลปินยอดเยี่ยมที่สุดตลอดกาล
ไนท์กอนท์

ไนท์กอนท์ (อังกฤษ: Nightgaunt) เป็นอมนุษย์ในเรื่องชุดตำนานคธูลู ไนกอนท์ปรากฏตัวในบทกวี Night-Gaunts และนิยาย The Dream-Quest of Unknown Kadathของเอช. พี. เลิฟคราฟท์ โดยมีที่มาจากฝันร้ายในวัยเด็กของเลิฟคราฟท์เอง
ลักษณะ

ไนท์กอนท์มีรูปร่างคล้ายกับมนุษย์ แต่ผอม ผิวสีดำ และไม่มีใบหน้า ผิวหนังของไนท์กอนท์ลื่นและหยุ่น บนหัวมีเขาซึ่งหันเข้าด้านในสองข้าง มือเป็นกรงเล็บ มีหางที่เป็นหนามซึ่งไนท์กอนท์ใช้จี้ให้เหยื่อยอมแพ้ และสามารถบินได้ด้วยปีกด้านหลัง
เลิฟคราฟท์เองนั้นได้ระบุว่าไนท์กอนท์เป็นเผ่าพันธุ์ที่รับใช้นอเดนส์ ในเรื่อง The Strange High House in the Mist และเดอะดรีมเควสต์ออฟอันโนนคาดัธ แต่ไบรอัน ลัมลีย์ได้โยงไนท์กอนท์เข้ากับเกรทโอลด์วัน ยิบ ทสตลล์
ไนท์กอนท์มักจะอยู่ตามภูเขาในโลกแห่งความฝันแต่ก็สามารถพบเจอบนโลกและดาวอื่นได้ ไนท์กอนท์มักพยายามหลีกเลี่ยงมนุษย์ แต่ถ้ามีโอกาสก็จะใช้เล็บและหางจี้ให้ขยับไม่ได้ จากนั้นจึงจับพาบินขึ้นไปบนฟ้าก่อนปล่อยไว้ในพื้นที่ที่ต่ำลงมา บางครั้งพวกกูลก็จะใช้ไนท์กอนท์เป็นพาหนะเดินทางทางอากาศ
เผ่าแชนแทคซึ่งรับใช้ไนอาลาโธเทปนั้นกลัวไนท์กอนท์อย่างมาก
ไนกี (เทพปกรณัม)

สำหรับความหมายอื่น ดูที่ ไนกี
| ไนกี |
| --- | --- |
เทพีแห่งชัยชนะ
รูปแกะสลักเทพีไนกีในเอฟิซัส
ที่ประทับ: ยอดเขาโอลิมปัส
ข้อมูลส่วนบุคคล
บิดา-มารดา: พาลลัสและสติกซ์
พี่น้อง: คราตอส, ไบอา, ซีลุส
เทพที่เทียบเท่าในความเชื่ออื่น
เทียบเท่าในโรมัน: วิกตอเรีย
ไนกี (อังกฤษ: Nike) ตามเทพปกรณัมกรีก เป็นเทพีบุคคลาธิษฐานแห่งชัยชนะ นางเป็นพระธิดาแห่งพาลลัส (Pallas) เทพแห่งปัญญาและนักรบ และสติกซ์ (Styx) เทพีแห่งความเกลียดชัง อาฆาตแค้น และเป็นพระขนิษฐาของคราตอส (Cratos) เทพแห่งพละกำลัง ไบอา (Bia) เทพีแห่งอำนาจและความรุนแรง และซีลัส (Zelus) เทพแห่งการต่อสู้ เทพีไนกีและเหล่าพี่น้องของนางเป็นผู้รับใช้ของซุส (Zeus) ตามตำนานเทพ เทพีสติกซ์นำพวกนางมาช่วยเหลือเทพซุสในศึกกับยักษ์ไททัน เทพีไนกีทำหน้าที่เป็นผู้ขับรถม้าศึก ภาพนี้มักปรากฏในผลงานศิลปกรรมคลาสสิก พระนามในตำนานเทพปกรณัมโรมันของนางคือ วิกตอเรีย (Victoria)
ปีกของเทพีไนกีเป็นสัญลักษณ์ของลักษณะอันรวดเร็วแห่งชัยชนะ
การสักการะ

เทพีไนกีได้รับการบูชาร่วมกับอธีนา (Athena) ผู้ซึ่งนางมีความเกี่ยวข้องอย่างใกล้ชิดด้วยหลังจากชัยชนะเหนือชาวเปอร์เชียนในยุทธการที่มาราธอน (Battle of Marathon) ช่วง 490 ปีก่อนคริสตกาล ว่ากันว่ารูปปั้นของเทพีอาธีนาแห่งพาร์ธีนอส ในวิหารพาร์ธีนอน (Parthenon) ในเอเธนส์ (Athens) มีเทพีไนกีกำลังยืนอยู่บนมือของนาง ศูนย์กลางวิหารพาร์ธีนอนยังรวมเอาสถานศักดิ์สิทธิ์แห่งเทพีอาธีนา ไนกี เข้าไว้ด้วย สถานศักดิ์สิทธิ์ดังกล่าวสร้างขึ้นราว 410 ปีก่อนคริสตกาล ชาวเอเธนส์ยังมีรูปปั้นของเทพีไนกีอยู่ ณ เมืองเดลไฟ (Delphi) อีกด้วย
เครื่องหมายการค้าในปัจจุบัน

ในปัจจุบัน เทพีไนกีได้กลายมาเป็นทั้งชื่อและตราสัญลักษณ์ของผลิตภัณฑ์กีฬา ไนกี้ ของสหรัฐอเมริกา ตราสัญลักษณ์ที่เป็นรูปโค้งยาวนั้นคือ ปีกของไนกี นอกจากนี้ไนกียังเป็นเทพีที่อยู่บนกระโปรงหน้ารถอันเป็นเอกลักษณ์เฉพาะของรถยนต์ยี่ห้อโรลส์-รอยซ์ ของอังกฤษ
ไนท์ แอท เดอะ มิวเซียม ความลับสุสานอัศจรรย์

ภาพยนตร์ในปี พ.ศ. 2557 กำกับโดยชอว์น เลวี
| ไนท์ แอท เดอะ มิวเซียม ความลับสุสานอัศจรรย์ |
| --- | --- |
กำกับ: ชอว์น เลวี
บทภาพยนตร์:   David Guion  Michael Handelman 
เนื้อเรื่อง:   Mark Friedman  David Guion  Michael Handelman 
สร้างจาก: ตัวละคร โดย โทมัส เลนนอน โรเบิร์ต เบน กาแรนต์
อำนวยการสร้าง:   ชอว์น เลวี  คริส โคลัมบัส  มาร์ก แรดคลิฟฟ์ 
นักแสดงนำ:   เบน สติลเลอร์  โรบิน วิลเลียมส์  โอเวน วิลสัน  สตีฟ คูแกน  ริกกี เจอร์เวส  แดน สตีเวนส์  รามี แมลิก  เรเบล วิลสัน  เบน คิงสลีย์ 
กำกับภาพ: Guillermo Navarro
ตัดต่อ: Dean Zimmerman
ดนตรีประกอบ: Alan Silvestri
บริษัทผู้สร้าง:   21 Laps Entertainment  1492 Pictures  TSG Entertainment  
ผู้จัดจำหน่าย: ทเวนตีท์เซนจูรีฟอกซ์
วันฉาย: 11 ธันวาคม พ.ศ. 2557 ซิกเฟลด์เทียเตอร์ 19 ธันวาคม พ.ศ. 2557 (สหรัฐ) 25 ธันวาคม พ.ศ. 2557 (ไทย)
ความยาว: 98 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 127 ล้านดอลลาร์สหรัฐ
ทำเงิน: 363.2 ล้านดอลลาร์สหรัฐ
ไนท์ แอท เดอะ มิวเซียม ความลับสุสานอัศจรรย์ (อังกฤษ: Night at the Museum: Secret of the Tomb) เป็นภาพยนตร์แนวสุขนาฏกรรมจินตนิมิตในปี พ.ศ. 2557 ภาพยนตร์กำกับโดยชอว์น เลวี เขียนบทโดย David Guion และ Michael Handelman เป็นภาคที่ 3 (และเป็นภาพยนตร์คนแสดงภาคสุดท้าย) ในซีรีส์ภาพยนตร์ ไนท์ แอท เดอะ มิวเซียม และเป็นภาคต่อของ มหึมาพิพิธภัณฑ์ ดับเบิ้ลมันส์ทะลุโลก ภาพยนตร์นำแสดงโดยเบน สติลเลอร์ในบทตัวละครเอก, โรบิน วิลเลียมส์, โอเวน วิลสัน, สตีฟ คูแกน, ริกกี เจอร์เวส, แดน สตีเวนส์, รามี แมลิก, เรเบล วิลสัน และเบน คิงสลีย์ ภาพยนตร์เป็นเรื่องราวของเจ้าหน้าที่รักษาความปลอดภัยลาร์รี ดาลีย์ที่ต้องเดินทางไปลอนดอนเพื่อคืนแผ่นจารึกอัคเมนราห์ซึ่งเป็นสิ่งประดิษฐ์ของชาวอียิปต์ที่ทำให้สิ่งจัดแสดงในพิพิธภัณฑ์มีชีวิตขึ้นมา ก่อนที่มนต์วิเศษจะหายไป
การถ่ายทำหลักของภาพยตร์ดำเนินการตั้งแต่เดือนมกราคมถึงพฤษภาคม พ.ศ. 2557 ในกรุงลอนดอน ประเทศอังกฤษ และรัฐบริติชโคลัมเบีย ประเทศแคนาดา ภาพยนตร์ออกฉายรอบปฐมทัศน์ในวันที่ 11 ธันวาคม พ.ศ. 2557 ที่โรงภาพยนตร์ซิกเฟลด์เทียเตอร์ในนครนิวยอร์ก และออกฉายในประเทศสหรัฐอเมริกาในวันที่ 19 ธันวาคม พ.ศ. 2557  ภาพยนตร์ทำรายได้มากกว่า 363 ดอลลาร์สหรัฐ กลายเป็นภาพยนตร์ที่ทำรายได้น้อยที่สุดของซีรีส์ และได้รับคำวิจารณ์ที่หลากหลายเช่นเดียวกับภาคก่อน ๆ ภาพยนตร์อุทิศให้กับโรบิน วิลเลียมส์และมิกกี รูนีย์ซึ่งเสียชีวิตก่อนที่ภาพยนตร์จะออกฉาย
แหล่งข้อมูลอื่น

ไนท์ แอท เดอะ มิวเซียม ความลับสุสานอัศจรรย์ ที่อินเทอร์เน็ตมูวีเดตาเบส
ไนท์ แอท เดอะ มิวเซียม ความลับสุสานอัศจรรย์ ที่ทีซีเอ็มมูวีเดตาเบส
ไนท์ แอท เดอะ มิวเซียม ความลับสุสานอัศจรรย์ ที่บ็อกซ์ออฟฟิศโมโจ
ไนจีเรียวีเฮลที

| คำแปล: ไนจีเรียของเรา จงเจริญ |
| --- | --- |
สกอร์เพลง "ไนจีเรียวีเฮลที"
เนื้อร้อง: ลิเลียน ชอง วิลเลียม
ทำนอง: ฟรานซ์ เบอร์ดาร์
รับไปใช้: 1 ตุลาคม ค.ศ. 1960
รับไปใช้ใหม่: 29 พฤษภาคม ค.ศ. 2024
เลิกใช้: ค.ศ. 1978

ตัวอย่างเสียง
ไนจีเรียวีเฮลที (บรรเลง)ไฟล์ ช่วยเหลือ
 
"ไนจีเรียวีเฮลที" (อังกฤษ: Nigeria, We Hail Thee ไนจีเรียของเรา จงเจริญ) เป็นเพลงชาติของไนจีเรีย, ประกาศใช้อย่างเป็นทางการพร้อมกับธงชาติ และ ตราแผ่นดิน เมื่อวันที่ 1 ตุลาคม ค.ศ. 1960 อันเป็นวันประกาศเอกราชของชาติจากสหราชอาณาจักร ใช้จนถึง ค.ศ. 1978. และได้นำกลับมาใช้ใหม่เมื่อวันที่ 29 พฤษภาคม ค.ศ. 2024 แทนที่ "อารีส โอคอมพาทริออตส์".
บทร้องประพันธ์โดย ลิเลียน ชอง วิลเลียม (Lillian Jean Williams), เป็นชาวอังกฤษ. เรียบเรียงทำนองโดย ฟรานซ์ เบอร์ดาร์."
บทร้อง

| "ไนจีเรียวีเฮลที"> ภาษาอังกฤษ.บทที่1 | "ไนจีเรียวีเฮลที"> คำแปล.บทที่1 |
| --- | --- |
Nigeria, we hail thee,  Our own dear native land,  Though tribe and tongue may differ,  In brotherhood we stand,  Nigerians all are proud to serve  Our sovereign Motherland.: ไนจีเรียของเรา จงเจริญ  แผ่นดินอันเป็นที่รัก ถิ่นจุดกำเนิด  แม้เผ่าชนทั้งหลาย และภาษาที่แตกต่าง  ในความเป็นน้องพี่ที่ยืนหยัดเถิด  ชาวไนจีเรียน ทุกคนเราอยากให้ภูมิใจที่สุด  มาตุภูมิจากอธิปไตยของเราเอ๋ย
บทที่2
Our flag shall be a symbol  That truth and justice reign,  In peace or battle honour'd,  And this we count as gain,  To hand on to our children  A banner without stain.: 
บทที่3
O God of all creation,  Grant this our one request,  Help us to build a nation  Where no man is oppressed,  And so with peace and plenty  Nigeria may be blessed.:
ดูเพิ่ม

ธงชาติไนจีเรีย
ตราแผ่นดินของไนจีเรีย
อารีส โอคอมพาทริออตส์
ไนน์

ไนน (ญี่ปุ่น: ナイン; โรมาจิ: Na'in อังกฤษ: Nine) เป็นการ์ตูนญี่ปุ่นวาดโดยมิซึรุ อะดะจิ โดยคำว่าไนน์ หมายถึง จำนวนผู้เล่นหลักในทีมเบสบอล 9 คน
เนื้อเรื่อง

ไนน เป็นเรื่องราวของคัตซึยะและซึซึมุ ซึ่งแอบชอบสาวน่ารักคนหนึ่งในโรงเรียน ทั้งสองคนเลยตามไปจีบ และได้รู้มาว่าสาวน่ารักคนนั้นเป็นลูกสาวของโค้ชทีมเบสบอลของโรงเรียน ทั้งสองคนจึงได้เข้าร่วมชมรม และได้เป็น 1 ใน 9 ตัวหลักของทีมเบสบอล
โอมายเกิร์ล

| โอมายเกิร์ล |
| --- | --- |
โอมายเกิร์ลในเดือนพฤษภาคม ค.ศ. 2021
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป
ช่วงปี: 2015–ปัจจุบัน
ค่ายเพลง: ดับเบิลยูเอ็ม อาริโอลาเจแปน จีเอ็มเอ็ม แกรมมี่

สมาชิก:  ฮโยจอง  มีมี  ยูอา  ซึงฮี  ยูบิน  อาริน 
อดีตสมาชิก:  จินอี  จีโฮ 

เว็บไซต์: ohmy-girl.com
โอมายเกิร์ล (อังกฤษ: Oh My Girl; ฮันกึล: 오마이걸) เป็นเกิร์ลกรุ๊ปในแนวเค-ป๊อปและป๊อปแดนซ์ ปัจจุบันอยู่ในสังกัดความดูแลของค่าย WM ent. เดบิวท์เปิดตัวด้วยเพลง Cupid ในวันที่ 20 เมษายน 2558 ด้วยสมาชิกปัจจุบัน 6 คน คือ ฮโยจอง มีมี่ ยูอา ซึงฮี 
ยูบิน และ อาริน  อดีตสมาชิก จินอี และจีโฮ ชื่อแฟนคลับ "มิราเคิล" (Miracle)
ประวัติ > ปี 2558 : เปิดตัว , Oh My Girl และ Closer

วันที่ 21 เมษายน  เปิดตัวอย่างเป็นทางการด้วยเพลง CUPID จาก มินิอัลบั้มแรก  Oh My Girl  ชื่อเดียวกับวง
วันที่ 8 ตุลาคม  คัมแบ็ครอบที่สอง ด้วยเพลง Closer
ประวัติ > ปี 2559 : Pink Ocean , Windy Day และ Listen to My Word

วันที่ 28 มีนาคม คัมแบ็คด้วยเพลง LIAR LIAR
วันที่ 25 พฦษภาคม คัมแบ็คด้วยเพลง WINDY DAY
วันที่ 1 สิงหาคม คัมแบ็คด้วยเพลง A-ing
ประวัติ > ปี 2560 : Coloring Book , จินอี ลาออกจากวง

วันที่ 4 เมษายน คัมแบ็คด้วยเพลง Coloring Book โดยที่ไม่มีจินอีเข้าร่วมการโปรโมทหรือโชว์เคส จินอีได้รับการรักษาระยะยาวเพราะจินอีได้มีปัญหาสุขภาพ (Anorexia/โรคคลั่งผอม) ต่อมาในวันที่ 30 ตุลาคม จินอีได้เขียนจดหมายลาออกจากวงอย่างเป็นทางการ OH MY GIRL จึงโปรโมตต่อด้วยสมาชิก 7 คน
ประวัติ > ปี 2561 : Secret Garden , ชนะรายการเพลงครั้งแรก , ซัพยูนิต BANHANA , Remember Me

วันที่ 9 มกราคม คัมแบ็คด้วยเพลง Secret Garden และได้รับรางวัลจากรายการ The Show เป็นครั้งแรกในวันที่ 23 มกราคม วันที่ 2 เมษายน คัมแบ็คด้วยเพลง Banana allergy monkey โดยมีสมาชิกเพียง 3 คน ได้แก่ ฮโยจอง,บินนี่,อาริน วันที่ 10 กันยายน คัมแบ็คด้วยเพลง Remember Me
ประวัติ > ปี 2562 : The Fifth Season , Fall In Love และ Queendom

วันที่ 8 พฦษภาคม คัมแบ็คด้วยเพลง The Fifth Season
วันที่ 5 สิงหาคม คัมแบ็คด้วยเพลง Bungee และ วันที่ 29 สิงหาคม โอมายเกิร์ล ได้เข้าร่วมรายการ Queendom โดยสุดท้ายจบรายการด้วยอันดับที่ 2
ประวัติ > ปี 2563 : NONSTOP

วันที่ 27 เมษายน คัมแบ็คด้วยเพลง NONSTOP
ประวัติ > ปี 2564 : Dear OHMYGIRL

วันที่ 10 พฤษภาคม คัมแบ็คด้วยเพลง Dun Dun Dance
ประวัติ > ปี 2565 : Real Love , จีโฮ ลาออกจากวง

วันที่ 28 มีนาคม คัมแบ็คด้วยเพลง Real Love ต่อมาในวันที่ 9 พฤษภาคม WM Entertainment ได้ประกาศอย่างเป็นทางการว่า OH MY GIRL จะโปรโมตต่อด้วยสมาชิก 6 คน เนื่องจากสัญญาของจีโฮและค่ายได้สิ้นสุดลง
สมาชิก > สมาชิกปัจจุบัน

| ชื่อจริง> ไทย | ชื่อจริง> อังกฤษ | ชื่อจริง> ฮันกึล | ชื่อในวงการ> ไทย | ชื่อในวงการ> อังกฤษ | ชื่อในวงการ> ฮันกึล | วันเกิด | ตำแหน่ง | ซับยูนิต |
| --- | --- | --- | --- | --- | --- | --- | --- | --- |
| ชเว ฮโยจอง | Choi Hyojung | 최효정 | ฮโยจอง | Hyojung | 효정 |  (1994-07-28) 28 กรกฎาคม ค.ศ. 1994 (30 ปี) | หัวหน้าวง นักร้องเสียงหลัก | OH MY GIRL BANHANA |
| คิม มีฮยอน | Kim Mihyun | 김미현 | มีมี่ | Mimi | 미미 |  (1995-05-01) 1 พฤษภาคม ค.ศ. 1995 (29 ปี) | นักเต้นหลัก แร็ปเปอร์หลัก นักร้องเสริม | - |
| ยู ชีอา | Yoo Shi-ah | 유시아 | ยูอา | YooA | 유아 |  (1995-09-17) 17 กันยายน ค.ศ. 1995 (29 ปี) | นักเต้นหลัก นักร้องนำ | - |
| ฮยอน ซึงฮี | Hyun Seunghee | 현승희 | ซึงฮี | Seunghee | 승희 |  (1996-01-25) 25 มกราคม ค.ศ. 1996 (28 ปี) | นักร้องเสียงหลัก | - |
| แบ ยูบิน | Bae Yubin | 배유빈 | ยูบิน | Yubin | 유빈 |  (1997-09-09) 9 กันยายน ค.ศ. 1997 (27 ปี) | นักร้องนำ | OH MY GIRL BANHANA |
| ชเว เยวอน | Choi Yewon | 최예원 | อาริน | Arin | 아린 |  (1999-06-18) 18 มิถุนายน ค.ศ. 1999 (25 ปี) | นักเต้นนำ นักร้องเสริม น้องเล็ก | OH MY GIRL BANHANA |
สมาชิก > สมาชิกปัจจุบัน > อดีตสมาชิก

| ชื่อจริง> ไทย | ชื่อจริง> อังกฤษ | ชื่อจริง> ฮันกึล | ชื่อในวงการ> ไทย | ชื่อในวงการ> อังกฤษ | ชื่อในวงการ> ฮันกึล | วันเกิด | ตำแหน่ง | ระยะการเป็นสมาชิก |
| --- | --- | --- | --- | --- | --- | --- | --- | --- |
| ชิน ฮเยจิน | Shin Hyejin | 신혜진 | จินอี | JinE | 진이 |  (1995-01-22) 22 มกราคม ค.ศ. 1995 (29 ปี) | นักร้องเสริม ภาพลักษณ์ | 2015 - 2017 |

| คิม จีโฮ | Kim Jiho | 김지호 | จีโฮ | Jiho | 지호 |  (1997-04-04) 4 เมษายน ค.ศ. 1997 (27 ปี) | นักเต้นนำ นักร้องนำ ภาพลักษณ์ | 2015 - 2022 |
ผลงาน > ซิงเกิล > เกาหลี

CUPID ( 20 เม.ย. 2558 )
CLOSER ( 07 ต.ค 2558 )
LIAR LIAR ( 27 มี.ค. 2559 )
WINDY DAY ( 25 พ.ค. 2559 )
Listen to my word ( A-ing ) (31 ก.ค. 2559)
Coloring Book (3 เม.ย. 2560)
Secret Garden (9 ม.ค. 2561)
Remember Me (10 ก.ย. 2561)
The Fifth Season ( 8 พ.ค. 2562 )
BUNGEE ( 5 ส.ค. 2562 )
NONSTOP ( 27 เม.ย. 2563 )
Dun Dun Dance ( 10 พ.ค 2564 )
Real Love ( 28 มี.ค. 2565 )
ผลงาน > ซิงเกิล > ญี่ปุ่น

Eternally ( 19 ธ.ค 2562 )
Lemonade ( 26 ก.ค 2563 )
Tear Rain ( 23 ส.ค 2563 )
Etoile ( 12 พ.ย 2563 )
ผลงาน > ซิงเกิล > อังกฤษ

Rocket Ride ( 27 ส.ค 2563 )
ผลงาน > ซิงเกิล > เกาหลี

Banana allergy monkey ( 2 เม.ษ 2561 )
ผลงาน > ซิงเกิล > ญี่ปุ่น

Banana allergy monkey ( 18 ก.ค 2561 )
ผลงาน > QUEENDOM

Destiny ver. remix  ( Cover LOVELYZ ) ( 2562 )
Twilight ver. remix ( 2562 )
Guerilla ( 2562 )
ผลงาน > อัลบั้ม > มินิอัลบั้ม > เกาหลี

OH MY GIRL ( 2558 )
Closer ( 2558 )
PINK OCEAN ( 2559 )
Summer Special ( 2559 )
Coloring Book ( 2560 )
Secret Garden ( 2561 )
Banana Allergy Monkey ( 2561 )
Remember Me ( 2561 )
NONSTOP ( 2563 )
Dear OhMyGirl ( 2564 )
ผลงาน > อัลบั้ม > มินิอัลบั้ม > ญี่ปุ่น

Oh My Girl Japan Debut Album ( 2562 )
Oh My Girl Japan 2nd Album ( 2562 )
Eternally ( 2563 )
ผลงาน > อัลบั้ม > รีแพคเกจอัลบั้ม

WINDY DAY ( 2559 )
BUNGEE ( Fall in love ) ( 2562 )
ผลงาน > อัลบั้ม > อัลบั้มเต็ม

The Fifth Season ( 2562 )
รางวัล > รายการเพลง

| ปี | วันที่ | เพลง |
| --- | --- | --- |
| 2018 | 23 มกราคม | Secret Garden |
| 2018 | 18 กันยายน | Remember me |
| 2019 | 14 พฦษภาคม | The Fifth Season |
| 2019 | 13 สิงหาคม | Bungee |
| ปี | วันที่ | เพลง |
| --- | --- | --- |
| 2018 | 24 มกราคม | Secret Garden |
| 2018 | 18 กุมพาพันธ์ | Secret Garden |
| 2019 | 15 พฦษภาคม | The Fifth Season |
| ปี | วันที่ | เพลง |
| --- | --- | --- |
| 2019 | 16 พฦษภาคม | The Fifth Season |
| ปี | วันที่ | เพลง |
| --- | --- | --- |
| 2019 | 18 สิงหาคม | Bungee |